rejauldu/bengali-wikipedia huggingface dataset:
স্যালি কার্কল্যান্ড (; জন্ম: ১ জুলাই ১৯১২ - ১ মে ১৯৮৯) লাইফ ও ভোগ পত্রিকার ফ্যাশন সম্পাদক। তিনি ১৯৪৭ থেকে ১৯৬৯ সালে লাইফ সাময়িকীর একমাত্র ফ্যাশন সম্পাদক হিসেবে দায়িত্ব পালন করেন। তার কন্যা স্যালি কার্কল্যান্ড একজন মডেল ও অভিনেত্রী। ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি-তে ভূষিত করে।  প্রারম্ভিক জীবন কার্কল্যান্ড ১৯১২ সালের ১লা জুলাই ওকলাহোমা অঙ্গরাজ্যের ছোট শহর এল রেনোতে জন্মগ্রহণ করেন। তার জন্মনাম ছিল সারা ফিনি। তার পিতা কর্নেল রবার্ট ট্রুম্যান ফিনি এবং মাতা রুথ ইডা "মিনি" নেইল। রবার্ট ফিনি জুনিয়র নামে তার এক ভাই ছিল। তিনি ব্রেইনিফ ইন্টারন্যাশনাল এয়ারওয়েজের ভাইস প্রেসিডেন্ট ছিলেন। ১৯২০ ও ১৯৩০-এর দশকে স্যালি তার পিতামাতার সাথে ওয়াশিংটন ডি.সি.-তে বসবাস করতেন। তিনি ১৯৩৪ সালে ভাসার কলেজ থেকে স্নাতক সম্পন্ন করেন।  স্যালি ১৯৩৮ সালে নিউ ইয়র্ক সিটিতে ফ্রেডরিক ম্যাকমাইকেল কার্কল্যান্ডকে বিয়ে করেন। ফ্রেডরিক ফিলাডেলফিয়ার ধনাঢ্য পরিবারের সন্তান। তাদের একমাত্র সন্তান স্যালি কার্কল্যান্ড একজন অভিনেত্রী। স্যালির নামানুসারেই তার নামকরণ করা হয়।  কর্মজীবন ১৯৩৪ সালে ভাসার কলেজ থেকে স্নাতক সম্পন্ন করার পর তিনি লর্ড অ্যান্ড টেইলরের কলেজের দোকানে কাজ করতেন। এটি তখন সেরা নৈমিত্তিক মার্কিন পোশাকের সদরদপ্তর ছিল।  ভোগ পাঁচ বছর লর্ড অ্যান্ড টেইলরে কাজ করার পর ১৯৩৯ সালে তিনি ভোগ পত্রিকার সহ-সম্পাদক হিসেবে যোগদান করেন। ১৯৪৬ সালে তিনি এই পত্রিকার ফ্যাশন সম্পাদক ছিলেন।  লাইফ কার্কল্যান্ড দ্বিতীয় বিশ্বযুদ্ধের সময় লাইফ পত্রিকায় প্রশান্ত মহাসাগরীয় অঞ্চলের প্রতিবেদক হিসেবে কাজ করেন। এরপর তিনি ১৯৪৭ থেকে ১৯৬৯ সাল পর্যন্ত এই পত্রিকার ফ্যাশন সম্পাদক ছিলেন। কার্কল্যান্ড আন্তর্জাতিক ফ্যাশন জগতে সাপ্তাহিক পত্রিকার প্রভাব বিস্তারে গুরুত্বপূর্ণ ভূমিকা পালন করেন। তিনি এক বা দুই পাতা জুড়ে একাধিক মডেলের ছবি প্রকাশ করা প্রথম ফ্যাশন সম্পাদক। তার এই অভিনব শৈলী ব্যাপকহারে নকল করা হয়।  লাইফ পত্রিকা ছাড়ার পর তিনি ডিজাইনার ক্লেয়ার ম্যাকার্ডেলকে নিয়ে একটি বই লিখেন এবং মাসিক বাণিজ্য সাময়িকী র‍্যাম রিপোর্টে নিবন্ধ লিখতেন।  পুরস্কার ও স্বীকৃতি ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি-তে ভূষিত করে।  এছাড়া ১৯৫৫ সালে ফ্যাশনে অবদানের জন্য অভিনেত্রী গ্রেস কেলি ও ডিজাইনার ভেরা ম্যাক্সওয়েলের সাথে তিনি নাইমান-মার্কাস পুরস্কার অর্জন করেন।  মৃত্যু কার্কল্যান্ড ১৯৮৯ সালের ১লা মে ৭৭ বছর বয়সে নিউ ইয়র্ক সিটির সেন্ট ভিনসেন্ট্‌স হাসপাতালে মৃত্যুবরণ করেন।  তথ্যসূত্র  বিষয়শ্রেণী:১৯১২-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:ওকলাহোমা সিটির লেখক বিষয়শ্রেণী:নারী পত্রিকা সম্পাদক বিষয়শ্রেণী:নিউ ইয়র্ক সিটির সাংবাদিক বিষয়শ্রেণী:ফ্যাশন সম্পাদক বিষয়শ্রেণী:ফিলাডেলফিয়ার লেখক বিষয়শ্রেণী:মার্কিন পত্রিকা সম্পাদক
খুমি বাংলাদেশের একটি উপজাতি। এরা খামি নামেও পরিচিত। নামটির অর্থ হলো "সর্বোত্তম জাতি"। Khumi Tribe, বাংলাপিডিয়া। আরাকানীরা এদেরকে খেমি জাতি বলে অভিহিত করে থাকে।  ইতিহাস ১৭শ শতকের শেষভাগে খুমি উপজাতি আরাকান থেকে পার্বত্য চট্টগ্রামে আগমন করে। খুমীদের মুল জনগোষ্ঠীর বসবাস মায়ানমারে। গোষ্ঠীগত দাংগার কারণে খুমীদের একটি অংশ মায়ানামার হতে পালিয়ে এসে বান্দরবানের গহিন অরণ্যে বসবাস করতে শুরু করে। আবার অনেকের মতে খুমি আদিবাসীরা মূলত মঙ্গোলীয় জনগোষ্ঠীভুক্ত একটি দল। তারা প্রধানত তিব্বতি বার্মিজ-কুকি-চীন ভাষায় কথা বলে।  তারা সাধারণত প্রকৃতি পূজারী। জুম চাষই তাদের প্রধান জীবিকা।  বাংলাদেশে খুমি বাংলাদেশে খুমি নৃ-গোষ্ঠীর আগমন বার্মার চিন প্রদেশ থেকে। এই চিন হিলস প্রদেশ ১২ ফেব্রুয়ারি ১৯৪৭ সালে আরাকান প্রদেশ থেকে আলাদা হয়ে নামকরণ করা হয় চিন হিলস। বাংলাদেশে এরা বান্দরবান জেলার রুমা, রৌয়াংছড়ি, এবং থানচি উপজেলাতে বসবয়াস করে। বাংলাদেশ পরিসংখ্যান পকেটবুক (১৯৯৯) অনুসারে এদের মোট জনসংখ্যা ১২৪১।    তথ্যসূত্র    আরও দেখুন   বিষয়শ্রেণী:বাংলাদেশের জাতিগোষ্ঠী
ফুতেবল ক্লুবে দে ফামালিকাউ (; এছাড়াও এফসি ফামালিকাউ অথবা শুধুমাত্র ফামালিকাউ নামে পরিচিত) হচ্ছে ভিলা নোভা দে ফামালিকাউ ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৩১ সালের ২১শে আগস্ট তারিখে প্রতিষ্ঠিত হয়েছে। এফসি ফামালিকাউ তাদের সকল হোম ম্যাচ ভিলা নোভা দে ফামালিকাউয়ের এস্তাদিও মুনিসিপাল ২২ দে জুনহোয় খেলে থাকে; যার ধারণক্ষমতা হচ্ছে ৫,৩০৭। বর্তমানে এই ক্লাবের ম্যানেজারের দায়িত্ব পালন করছেন জোয়াও পেদ্রো সুসা এবং সভাপতির দায়িত্ব পালন করছেন মিগেল রিবেইরো। ব্রাজিলীয় মধ্যমাঠের খেলোয়াড় গুস্তাভো আসুন্সাও এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি ফামালিকাউ এপর্যন্ত ২টি শিরোপা জয়লাভ করেছে; যার উভয়েই সেগুন্দা দিভিসাও শিরোপা।  অর্জন সেগুন্দা দিভিসাও	 বিজয়ী (২): ১৯৭৭–৭৮, ১৯৮৭–৮৮  তথ্যসূত্র  বহিঃসংযোগ     বিষয়শ্রেণী:ফুটবল ক্লাব ফামালিকাউ বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯৩১-এ পর্তুগালে প্রতিষ্ঠিত বিষয়শ্রেণী:১৯৩১-এ প্রতিষ্ঠিত ফুটবল ক্লাব
আন্না পোরফিরোজেনিতা (, , ; ১৩ মার্চ ৯৬৩ – ১০১১) ছিলেন কিয়েভের মহত্তমা রাজকন্যা রাজস্ত্রী; তাকে বিবাহ করেন মহত্তম রাজপুত্র ভ্লাদিমির দ্যা গ্রেট.  আন্না ছিলেন বাইজেন্টাইন সম্রাট রোমানোস দ্বিতীয় এবং সাম্রাজ্ঞী থিওফানো এর কন্যা। তার ভাইদ্বয় হলেন সম্রাট বাসিল দ্বিতীয় এবং পঞ্চম কনস্টান্টিন। তিনি একজন পোরফিরোজেনিতা, যা বাইজেন্টাইন সম্রাটের প্রাসাদের অরূণ কক্ষে ভুমিষ্ট জাত্য কন্যার উপাধি। ধারণা করা হয় আন্নার পাণিপ্রার্থনা ছিল এমনই কোন পারিতোষিক যে কেউ কেউ মত গঠন করেন যে ভ্লাদিমির শুধু তাকে বিবাহ করার জন্যই খ্রিস্টান ধর্ম গ্রহণ করেছিলেন।  আন্না ভ্লাদিমিরকে বিয়ে করতে চাননি এবং বিবাহ থেকে দূরে থাকবার ইচ্ছা প্রকাশ করতেন। ভ্লাদিমির বাইজেন্টাইনদের ধর্মীয় আচার-অনুষ্ঠানে মুগ্ধ হন; এই কারণ এবং আন্নার সাথে তার বিবাহের কারণই ইস্টার্ন খ্রিস্টধর্মে ধর্মান্তরিত হবার সিদ্ধান্তের দিকে পরিচালিত করে। এই দুটি কারণের জন্য, তিনি তার রাজ্যকে খ্রিস্টীয়করণও শুরু করেন। মহত্ত রাজপুত্র ভ্লাদিমিরের সাথে বিবাহের মাধ্যমে, আন্না কিয়েভের মহত্ত রাজকন্যা পদাধিকারী হন, কিন্তু বাস্তবে বাইজেন্টাইন ইম্পেরিয়াল হাউজের সদস্যতার চিহ্নস্বরূপ তিনি রানী অথবা জারিনা হিসাবে প্রসিদ্ধ ছিলেন। আন্না রাশিয়ায় খ্রিস্টানায়নে সক্রিয়ভাবে অংশ নেন: তিনি ভ্লাদিমিরের ধর্মীয় উপদেষ্টা হিসাবে কাজ করেন এবং কয়েকটি কনভেন্ট এবং চার্চ নিজেই প্রতিষ্ঠা করেছিলেন। তিনি ভ্লাদিমিরের কোন সন্তানের জৈবিক মাতা ছিলেন কিনা তা জানা যায়নি, যদিও কিছু পণ্ডিত প্রমাণসহ ইঙ্গিত করেন যে, তাদের একসাথে তিনটি সন্তান ছিল হয়ত। ফরাসি ইতিহাসবিদ, জিন-পিয়ের আরিগননের যুক্তিতে, ইয়ারোস্লাভ দ্য ওয়াইজ আসলে আন্নারই পুত্র ছিলেন, কারণ ১০৪৩ সালের বাইজেন্টাইনীয় বিষয়াদিতে তার হস্তক্ষেপের দেখা যায়।Arrignon, Jean Pierre (1983). Les relations diplomatiques entre Bizance et la Russie de 860 à 1043. Revue des études slaves 55. pp. 133-135. এই মতটি ১৯৩৯-৪০ সালে ইয়ারোস্লাভের দেহাবশেষের অধ্যয়নে প্রমাণিত তিনি ভ্লাদিমিরের সবচেয়ে ছোট সন্তানদের মধ্যে একজন নির্ধারিত (তার আনুমানিক জন্ম তারিখ ৯৮৬)।Валерий Борисович Перхавко (2006). Воители Руси: IX-XIII [Warriors of Russia IX-XIII centuries]. - M .: Veche, 2006. p. 64. - . তদুপরি, পোলটস্কের রোগনেদা কর্তৃক ইয়ারোস্লাভের মাতৃত্ব নিয়ে প্রশ্ন উত্থাপিত হয়েছে ১৯ শতকে নিকোলে কোস্টোমারভের পর থেকে।Kuzmin A. G (1977). Initial stages of the Old Russian annals. - M .: Press of Moscow State University. pp. 275-276. Archived March 4, 2016 at the Wayback Machine.Kostomarov, Nikolay (1991). Russian history in the biographies of its main figures. - M. .-- S. 8.Kuzmin A. G. (1996). Yaroslav the Wise // Great statesmen of Russia. - M..-- S. 26.    সূত্রাবলি   বিষয়শ্রেণী:৯৬৩-এ জন্ম বিষয়শ্রেণী:১০১১-এ মৃত্যু বিষয়শ্রেণী:রাশিয়ান রাজকীয় বিনোদিনী বিষয়শ্রেণী:বাইজেন্টাইন সম্রাটের কন্যা বিষয়শ্রেণী:ম্যাসেডোনীয় রাজবংশ বিষয়শ্রেণী:চার্চ অফ দ্য টিথেস এ সমাধিস্থ বিষয়শ্রেণী:ভ্লাদিমির দ্য গ্রেটের স্ত্রী
মীর্জা বা মির্জা () শব্দটির উৎপত্তি ফার্সি আমিরজাদা (ফার্সি: امیرزاده) হতে, যার অর্থ আমির-পুত্র। তবে এটি শুধু তৈমুর লং এর পরবর্তী বংশধরদের ব্যবহার করতে দেখা গেছে। মির্জা বাংলাদেশ এবং বিভিন্ন দেশের মুসলিমদের পদবি হিসেবে ব্যবহৃত হয়।mirza. CollinsDictionary.com. Collins English Dictionary - Complete & Unabridged 11th Edition. Retrieved 2 October 2012   মির্জা ইদমহম্মদ,ভারত    ইদাওমর লির্জা  মির্জা বাবর  মির্জা আগা বাকের  মির্জা গালিব  মির্জা ইদমহম্মদ ভারত   মির্জা গোলাম হাফিজ  মির্জা আগা বাকের  মির্জা ফখরুল ইসলাম আলমগীর  ইস্কান্দার মির্জা  শাহ্ ফয়সাল মির্জা  মীর্জা বেলাল বেগ-রাজনীতিবীদ, মাতারকাপন, মৌলভীবাজার।  এম ই মির্জা ভাই বাঁশখালী   আরও দেখুন   বাঙালি মুসলমানদের পদবিসমূহ   তথ্যসূত্র   বিষয়শ্রেণী:বাঙালি মুসলিম পদবি বিষয়শ্রেণী:সম্মানসূচক পদবি বিষয়শ্রেণী:পদবিসমূহ বিষয়শ্রেণী:অভিজাত উপাধি বিষয়শ্রেণী:বাংলাদেশে পদবি বিষয়শ্রেণী:পাকিস্তানে পদবি বিষয়শ্রেণী:ফারসি শব্দ ও শব্দসমষ্টি বিষয়শ্রেণী:পাকিস্তানি পরিবার বিষয়শ্রেণী:মুসলিম পরিবার বিষয়শ্রেণী:মুঘল অভিজাত
সিলভিয়া অ্যান রাতোনেল (জন্ম: ১৪ জুন, ১৯৮৮) হলেন সিঙ্গাপুরের একজন গায়িকা এবং ইউরো-ফিলিপিনো বংশোদ্ভূত মুখপাত্র। তিনি সিঙ্গাপুর আইডলের ইতিহাসে প্রথম মহিলা চূড়ান্ত প্রতিযোগী হিসেবে পরিচিত এবং তিনি উক্ত প্রতিযোগিতার তৃতীয় আসরে রানার আপ হন। এই অনুষ্ঠানটি তাকে সঙ্গীত এবং বিনোদন জগতে তার কর্মজীবন শুরু করতে সাহায্য করে। ২০১০ সালের জানুয়ারি মাসে, প্রতিযোগিতাটি সম্পন্ন হওয়ার একমাসেরও কম সময়ের মধ্যে, তিনি জাতীয় সম্প্রচার মাধ্যম মিডিয়াকর্পের সাথে একটি পূর্ণসময়ের চুক্তিতে স্বাক্ষর করেন এবং একই বছরের মার্চ মাসে ইউনিভার্সাল মিউজিক সিঙ্গাপুরের সাথে একটি রেকর্ডিং চুক্তি স্বাক্ষর করেন। সিলভিয়া রাতোনেল প্রসাধনী ব্র্যান্ড মেবেলিন নিউ ইয়র্কের জন্য প্রথম সিঙ্গাপুরের সেলিব্রিটি হিসেবে রাষ্ট্রদূত নিযুক্ত হন। ২০১০ সালে, এফএইচএম ম্যাগাজিন কর্তৃক "বিশ্বের শীর্ষ ১০০ সর্বাধিক যৌন আবেদনময়ী মহিলা"দের মধ্যে তিনি স্থান পেয়েছিলেন। এছাড়াও তিনি বছরের সেরা এলে পুরস্কার ২০১০-এ "ব্রেকআউট স্টার" বিভাগে পুরস্কার জয়লাভ করেন।  তার নামধারী প্রথম অ্যালবাম, সিলভিয়া রাতোনেল ২০১০ সালের ২৭শে অক্টোবর মুক্তি পায়, তিনি মিয়া লি ও ওলিন্ডা চোরের অ্যালবাম প্রকাশের পর তৃতীয় মহিলা সিঙ্গাপুর আইডল হিসেবে একটি অ্যালবাম প্রকাশ করেন। এই অ্যালবামের চারটি একক গান মুক্তি পায়, এর মধ্যে তিনটি সিঙ্গাপুর রেডিও চার্টের শীর্ষ ১০-এ অন্তর্ভুক্ত হয়েছিল। উক্ত প্রতিযোগিতার পরে তার ক্যারিয়ারের তাকে সিঙ্গাপুর আইডল থেকে উত্থাপিত সবচেয়ে সফল গায়িকা হিসেবে অভিহিত করা হয়।  জীবনী প্রারম্ভিক জীবন রাতোনেল ১৯৮৮ সালের ১৪ই জুন তারিখে পাঁচ সদস্যের একটি পরিবারে জন্মগ্রহণ করেন। তার দুই ভাই ব্রায়ান এবং টিমোথি। তার পরিবার তার প্রারম্ভিক বছরগুলোতে আর্থিক সংগ্রামের সম্মুখীন হয়েছিল। তিনি যখন মাত্র ১০ বছর বয়সী ছিলেন তখন তার পরিবার একটি ছোট ফ্ল্যাটে স্থানান্তরিত হয়, যেখানে কেবল একটি লিভিং রুমে এবং কোন শয়নকক্ষ ছিল না। রাতোনেল পরবর্তীতে একটি সাক্ষাত্কারে বলেন যে তারা একটি রুমে একসাথে ঘুমাতো এবং সেখানে কোন গদি বা জাজিম ছিল না।8 Days magazine, 24 December 2009. MediaCorp Pte Ltd সেই জীবন তার পরিবারের জন্য সহজ ছিল না, মাঝে মাঝে তাদের গির্জার খাদ্যের ওপর নির্ভর করতে হতো এবং প্রত্যেক রবিবারে তাদের খাদ্য গ্রহণের জন্য গির্জার যেতে হতোCLEO Magazine, November 2010 কিন্তু বর্তমানে তার পরিবার এখন একটি দুই শয্যাবিশিষ্ট এইচডিবি ফ্ল্যাটের মধ্যে বসবাস করে।  রাতোনেল ফেঙ্গেশনের প্রাথমিক বিদ্যালয়ে ভর্তি হন এবং বেদোক ভিউ মাধ্যমিক বিদ্যালয় হয়ে স্নাতক সম্পন্ন করেন যেখানে তিনি সাধারণ (একাডেমিক) ধারা থেকে এক্সপ্রেস ধারায় স্থানান্তরিত হন। তিনি তার ক্যারিয়ার শুরু করার পূর্বে তেমাসেক পলিটেকনিক নামক একটি পলিটেকনিক শিক্ষাঙ্গন হতে শিক্ষা করেন। অবশেষে তিনি হসপিটালিটি অ্যান্ড ট্যুরিজম ম্যানেজমেন্টে হতে ডিপ্লোমা নিয়ে স্নাতক সম্পন্ন করেন। তিনি তেমাসেক পলিটেকনিকে পড়ার সময়কালে তার পারিবারিক আয়ের পরিপূরক হওয়ার জন্য পার্টটাইম কাজ করেছিলেন। স্নাতক হওয়ার পর, তিনি তার বাবা-মাকে বিভিন্ন সমস্যার থেকে বিরত রাখার জন্য ডিগ্রি অর্জনের জন্য তার পরিকল্পনা স্থগিত রাখেন, এর পরিবর্তে তিনি কনরাড সেন্টেনীয় হোটেলের সচিব হিসেবে কাজ করতে গিয়েছিলেন।Video, Sylvia Ratonel launches Motorola Dext phone and announces MediaCorp contract   তথ্যসূত্র   বহিঃসংযোগ  ইউটিউবে সিলভিয়া রাতোনেল  বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:সিঙ্গাপুরীয় গায়িকা বিষয়শ্রেণী:তেমাসেক পলিটেকনিকের প্রাক্তন শিক্ষার্থী
রায়ান রেগেৎস (, ; জন্ম: ৩০ জানুয়ারি ১৯৯৩) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  রেগেৎস সুইজারল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন রায়ান রেগেৎস ১৯৯৩ সালের ৩০শে জানুয়ারি তারিখে সুইজারল্যান্ডের ইন্টারলাকেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রেগেৎস সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১২.৪৪ সময় নিয়ে প্রতিযোগিতাটি সম্পন্ন করে সপ্তম স্থান অধিকার করেছিলেন। অতঃপর তিনি বিগ ফাইনালে অংশগ্রহণ করেছেন, যেখানে তিনি স্বর্ণ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় পুরুষ ফ্রিস্টাইল স্কিয়ার বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী সুইজারল্যান্ডীয় বিষয়শ্রেণী:২০২২ শীতকালীন অলিম্পিকের পদক বিজয়ী
মুহকামাত ও মুতাশাবিহাত (    ) হলো দুটি আরবি শব্দ যা কুরআনে ব্যবহৃত হয়েছে। মুহকামাতকে অর্থ মজবুত, সুদঢ়, শক্ত, সঠিক, যথাযথ, সুসংহত, প্রমাণিত ইত্যাদি।  যেহেতু এ আয়াতগুলোর অর্থ সহজে করা যায় এবং তা সঠিক, সুদৃঢ়, মজবুত তাই এ নাম। এবং মুতাশাবিহাতকে " রূপক ", সন্দেহ সূচক, দ্ব্যর্থবোধক অর্থে অনুবাদ করা হয়।   কুরআনের অনুচ্ছেদ  "তিনিই আপনার প্রতি কিতাব অবতীর্ণ করেছেন; এর কিছু আয়াত নির্ণায়ক ( মুহকামাত ), সেগুলি কিতাবের ভিত্তি, এবং অন্যগুলো হলো রূপক ( মুতাশাবিহাত ), তারপর যাদের মনে বক্রতা আছে তারা ফিতনা সৃষ্টির উদ্দেশ্যে সবসময় মুতাশাবিহাতের পিছনে লেগে থাকে এবং তার অর্থ করার চেষ্টা করে থাকে। কিন্তু আল্লাহ ছাড়া কেউ এর ব্যাখ্যা জানে না, এবং বিপরীত পক্ষে পরিপক্ক জ্ঞানের অধিকারীরা বলে, আমরা এর প্রতি ঈমান এনেছি, এসব আমাদের রবের পক্ষ থেকেই এসেছে। আর প্রকৃতপক্ষে জ্ঞানবান লোকেরাই কোন বিষয় থেকে সঠিক শিক্ষা গ্রহণ করে থাকে৷" Quran 3:7    ভাষ্য  আলী (রাঃ) থেকে বর্ণিত হয়েছে যে, তিনি বলেছেন, "[জ্ঞানের মূলে যারা আছে] তারাই যাদেরকে জ্ঞান কোনো হুকুম (হাওয়া) বা নির্দিষ্ট যুক্তি (হুজাজ মারুবা) ছাড়াই [কুরআনের ব্যাখ্যায়] নিমজ্জিত হওয়া থেকে রক্ষা করেছে। অদেখা [রহস্য] (গায়েব) সম্পর্কে [সচেতনতা]।"    আরও দেখুন    মন্তব্য   বিষয়শ্রেণী:আরবি শব্দ ও বাক্যাংশ বিষয়শ্রেণী:কুরআনের ব্যাখ্যা
ব্যবহার This template returns the number of sols, or Mars solar days, between two Earth dates. If the second set of parameters is not included it will automatically calculate the days between a given date and today.  It is based on the product of the count of Earth days past and the ratio of the length of Earth's solar day length (86400 seconds) with a Mars solar day (88775.24409 seconds), rounded to the nearest sol.  That ratio comes from technical notes on time keeping on Mars from NASA's Goddard Spaceflight Center.  To use, type: {{age in sols|month1= |day1= |year1= |month2= |day2= | year2=}}  Or with unnamed parameters: {{age in sols|year1|month1|day1|year2|month2|day2}}  displays sols between two Earth dates or {{age in sols|year1|month1|day1}} displays sols since a given Earth date  Examples: {{age in sols|2004|01|04|2010|03|22}}  gives  sols that Spirit rover was operational on Mars {{age in sols|2012|8|6}} gives  sols since the Mars Science Laboratory landed on Mars  This template was created for use on Mars mission pages, NASA ones in particular, which identify mission milestones based on the mission sol which begins with sol 0 on the landing date for rover and landers and the orbital insertion date for orbiters.  Examples include:  Viking 1  Viking 2  Mars Pathfinder  Spirit rover  Opportunity rover  Mars Science Laboratory  This template is useful for converting any span of Earth days into the appropriate number of sols with precision of ~ +/- 1 sol due because it rounds to the nearest sol.   আরও দেখুন    - Age in Earth days    Timekeeping on Mars  Wikipedia:Age calculation templates   তথ্যসূত্র
বসন্ত সদাশিব প্রধান (১৯১৪ – ২০০২) ছিলেন মধ্য প্রদেশের ভারতীয় জনসংঘের রাজনীতিবিদ। তিনি ১৯৬৭ থেকে ১৯৭২ সাল পর্যন্ত মধ্যপ্রদেশের বিরোধী দলের নেতা ছিলেন। তিনি রাজ্যের অর্থমন্ত্রী হিসাবেও দায়িত্ব পালন করেছিলেন। MP Legislative Assembly   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:২০০২-এ মৃত্যু বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
কবি-কাহিনী (কবিকাহিনী) হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি তাঁর ষোল বছর বয়সে ৫৩-টি পৃষ্ঠায় ১৮৭৮ সালে প্রকাশিত হয়। "বনফুল" কাব্যগ্রন্থটি পূর্ববর্তী হলেও, "কবি-কাহিনী"-ই তাঁর প্রথম মুদ্রিত গ্রন্থ। এর কবিতাগুলি "ভারতী" সাহিত্য পত্রিকায় ধারাবাহিক ভাবে প্রকাশিত হয়। এতে বিহারীলাল চক্রবর্তীর প্রভাব সুস্পষ্ট ভাবে পরিলক্ষিত হয়। রবীন্দ্রনাথের বন্ধু প্রবোধচন্দ্র ঘোষ হলেন গ্রন্থটির প্রকাশক।   তথ্যসূত্র   বিষয়শ্রেণী:কাব্য বিষয়শ্রেণী:রবীন্দ্রনাথ ঠাকুরের কাব্যগ্রন্থ বিষয়শ্রেণী:বাংলা সাহিত্য বিষয়শ্রেণী:রবীন্দ্রনাথ ঠাকুর
স্টানফোর্ড মুর একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন। তিনি ১৯৩৫ সালে ভ্যান্ডারবিল্ট বিশ্ববিদ্যালয় থেকে গ্র্যাজুয়েট হন। তিনি ১৯৩৮ সালে ইউনিভার্সিটি অব উইসকনসিন,ম্যাডিসন থেকে ডক্টরেট ডিগ্রি লাভ করেন। তিনি তার কর্মজীবনের প্রায় পুরো সময়টাই রকফেলার বিশ্ববিদ্যালয় এ কাটান।   তথ্যসূত্র   বহিঃসংযোগ    বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯১৩-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নোবেল বিজয়ী রসায়নবিদ
border|120px|center|Flag of India 60px|center|Emblem of India    ভারত দক্ষিণ এশিয়ার একটি রাষ্ট্র। ভৌগোলিক আয়তনের বিচারে এটি দক্ষিণ এশিয়ার বৃহত্তম এবং বিশ্বের সপ্তম বৃহত্তম রাষ্ট্র। অন্যদিকে জনসংখ্যার বিচারে এটি বিশ্বের দ্বিতীয় সর্বাধিক জনবহুল তথা বৃহত্তম গণতান্ত্রিক রাষ্ট্র। সুপ্রাচীন কাল থেকেই ভারতীয় উপমহাদেশ অর্থনৈতিক সমৃদ্ধি ও সাংস্কৃতিক ঐতিহ্যের জন্য সুপরিচিত। ঐতিহাসিক সিন্ধু সভ্যতা এই অঞ্চলেই গড়ে উঠেছিল। ইতিহাসের বিভিন্ন পর্বে এখানেই স্থাপিত হয়েছিল একাধিক বিশালাকার সাম্রাজ্য। নানা ইতিহাস-প্রসিদ্ধ বাণিজ্যপথ এই অঞ্চলের সঙ্গে বিশ্বের অন্যান্য সভ্যতার বাণিজ্যিক ও সাংস্কৃতিক সম্পর্ক রক্ষা করত। হিন্দু, বৌদ্ধ, জৈন, ও শিখ—এই চার বিশ্বধর্মের উৎসভূমি ভারত। খ্রিষ্টীয় প্রথম সহস্রাব্দে জরথুষ্ট্রীয় ধর্ম (পারসি ধর্ম), ইহুদি ধর্ম, খ্রিষ্টধর্ম, ও ইসলাম এদেশে প্রবেশ করে ভারতীয় সংস্কৃতিতে বিশেষ প্রভাব বিস্তার করে। অষ্টাদশ শতাব্দীর প্রথমার্ধ থেকে ব্রিটিশ ইস্ট ইন্ডিয়া কোম্পানি ধীরে ধীরে ভারতীয় ভূখণ্ডের অধিকাংশ অঞ্চল নিজেদের শাসনাধীনে আনতে সক্ষম হয়। ঊনবিংশ শতাব্দীর মধ্যভাগে এই দেশ পুরোদস্তুর একটি ব্রিটিশ উপনিবেশে পরিণত হয়। অতঃপর এক সুদীর্ঘ স্বাধীনতা সংগ্রামের মাধ্যমে ১৯৪৭ সালে ভারত একটি স্বতন্ত্র রাষ্ট্ররূপে আত্মপ্রকাশ করে। ১৯৫০ সালে সংবিধান প্রণয়নের মাধ্যমে ভারত একটি সার্বভৌম গণতান্ত্রিক প্রজাতন্ত্রে পরিণত হয়। বর্তমানে ভারত ২৮টি রাজ্য ও আটটি কেন্দ্রশাসিত অঞ্চল বিশিষ্ট এক সংসদীয় সাধারণতন্ত্র।  centerভারতের জাতীয় সঙ্গীত
বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার সফল আবেদন<div class="boilerplate metadata rfa" style="background-color: #f5fff5; margin: 2em 0 0 0; padding: 0 10px 0 10px; border: 1px solid #AAAAAA;"> ''নিচের আলোচনাটি প্রশাসকত্বের একটি সফল আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  User:Dr.saptarshi (প্রশাসক) (Admin) আমি বাংলায় জ্ঞান-বিজ্ঞান প্রসারে আগ্রহী। বিগত আড়াই মাসে আমি বাংলা উইকিপিডিয়াতে ১১০০র বেশী সম্পাদনা করেছি। আশা করি প্রশাসক হলে আমি বাংলা উইকিপিডিয়ার জয়যাত্রা আরো ত্বরান্বিত করতে পারব। ধন্যবাদ।--সপ্তর্ষি(আলাপ | অবদান) ০৯:৩৬, ১০ জুলাই ২০০৬ (UTC)  20px সমর্থন  বাংলা উইকিপিডিয়ার এখন শৈশব। এর সঠিক লালন পালনের জন্য ড: সপ্তর্ষির মত বিজ্ঞজনের অবদান  খুব প্রয়োজন। আমি তাকে সমর্থন করছি। রাজিবুল ১২:৩৫, ১০ জুলাই ২০০৬ (UTC) Support. -- Peripatetic ২০:৫৩, ১০ জুলাই ২০০৬ (UTC) আশা করি তিনি মানবদেহের মত; বাংলা উইকিপিডিয়ারও যত্ন নিবেন। তাঁর প্রশাসক হওয়ার আবেদন সমর্থন করি। --mak ২১:১৭, ১০ জুলাই ২০০৬ (UTC) সমর্থন করছি। --রাগিব (আলাপ | অবদান) ২১:৪৮, ১০ জুলাই ২০০৬ (UTC) সমর্থন করি। আশা করি তিনি চিকিৎসা বিজ্ঞান নিয়ে আরো অনেক অবদান রাখবেন। -- User:Hermitage17.bn  সমর্থণ করি।  ডঃ সপ্তর্ষির সাথে আমরা বাংলা উইকিকে অনেক দূর এগিয়ে নিতে পারব।-----------মুনতাসির<sup>(আলাপ|অবদান)  20px বিরোধিতা
অশোক চৌহান একজন ভারতীয় শিল্পপতি এবং অ্যামিটি এডুকেশন গ্রুপের সভাপতি। তিনি রিতনন্দ বালভেদ এডুকেশন ফাউন্ডেশনেরও প্রতিষ্ঠাতা। Self published site , retrieved on 1 November 2012   ব্যক্তিগত জীবন এবং কর্মজীবন  অশোক চৌহান দিল্লিতে থাকেন। তার ছেলে অতুলের মতে, ১৯৮০-এর দশকে চৌহান শিক্ষা শিল্পে প্রবেশের কথা ভেবেছিলেন। ১৯৯০-এর দশকের মাঝামাঝি, চৌহান অ্যামিটি ফাউন্ডেশন প্রতিষ্ঠা করেন এবং পরে ২০০৫ সালে তিনি অ্যামিটি বিশ্ববিদ্যালয় প্রতিষ্ঠা করেন।    পুরস্কার ও স্বীকৃতি    রামকৃষ্ণ-বিবেকানন্দ ইন্টারন্যাশনাল ফাউন্ডেশন থেকে 'এক্সেলেন্স ইন এডুকেশন অ্যাওয়ার্ড'।   ২০১১ সালে ফ্র্যাঞ্চাইজ ইন্ডিয়া দ্বারা 'উচ্চ শিক্ষার জন্য লাইফটাইম অ্যাচিভমেন্ট অ্যাওয়ার্ড'।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:দিল্লির ব্যবসায়ী
আন্তর্জাতিক অলিম্পিক দিবস প্রতি বছর ২৩ জুন তারিখে বিশ্বব্যাপী পালিত হয়। এই আন্তর্জাতিক অলিম্পিক দিবসের তারিখটি বিশেষ তাৎপর্য বহন করে কারণ এটি ১৮৯৪ সালের ২৩ জুন প্যারিসের সোরবোনে, পিয়েরে দে কবার্টিন দ্বারা আন্তর্জাতিক অলিম্পিক কমিটি প্রতিষ্ঠার স্মরণে উৎসর্গীকৃত।  পটভূমি ১৯৪৭ সালে স্টকহোমে আন্তর্জাতিক অলিম্পিক কমিটির ৪১তম অধিবেশনের সময়, চেকোস্লোভাকিয়ার আইওসি সদস্য ডক্টর গ্রাস বিশ্ব অলিম্পিক দিবস উদযাপনের উপর একটি প্রতিবেদন উপস্থাপন করেন যা মূলত অলিম্পিক ধারণা প্রচারের একটি দিন হবে। কয়েক মাস পরে ১৯৪৮ সালের জানুয়ারিতে সেন্ট মরিটজে ৪২তম আইওসি অধিবেশন উপলক্ষে এই প্রকল্পটি গৃহীত হয়। জাতীয় অলিম্পিক কমিটিগুলিকে (এনওসি) এই ইভেন্টটি আয়োজনের দায়িত্ব দেওয়া হয় এবং ১৭ থেকে ২৪ জুনের মধ্যে একটি তারিখ বেছে নেওয়ার জন্য অনুরোধ করা হয়, যার মাধ্যমে ১৮৯৪ সালের ২৩ জুন প্যারিসের সোরবোনে আন্তর্জাতিক অলিম্পিক কমিটির প্রতিষ্ঠা উদযাপন করা হয়, যেখানে পিয়েরে ডি কুবার্টিন অলিম্পিক গেমস পুনরুজ্জীবিত করেন।  গুরুত্ব আন্তর্জাতিক অলিম্পিক দিবস গুরুত্বপূর্ণ কারণ এই দিবস শারীরিক কার্যকলাপ এবং সুস্থ জীবনযাপনকে উৎসাহিত করে। খেলাধুলার মাধ্যমে মানুষকে একত্রিত করে অলিম্পিক মূল্যবোধ শেখায়। তরুণ ক্রীড়াবিদদের অনুপ্রাণিত করে।  তাৎপর্য  খেলার মাধ্যমে ঐক্য এবং মূল্যবোধ তৈরি করা সম্ভব, এই ধারণাটিকে সকলের মধ্যে প্রচার করার জন্যই পালন করা হয় আন্তর্জাতিক অলিম্পিক দিবস। কীভাবে খেলাধুলার মাধ্যমে একে অপরের সঙ্গে বোঝাপড়া তৈরি করা অথবা বন্ধুত্বপূর্ণ সম্পর্ক তৈরি করা যায়, সেই বিষয়ে সচেতনতা ছড়িয়ে দেওয়াই হলো এই দিনটি তাৎপর্য।  প্রতিপাদ্য বিষয় আন্তর্জাতিক অলিম্পিক দিবস ২০২৪-এর প্রতিপাদ্য বিষয় হল " চলো চলাফেরা করি এবং উদযাপন করি ।" এই প্রতিপাদ্য সকলকে সক্রিয় থাকতে এবং চলাচলের আনন্দ উপভোগ করতে উৎসাহিত করে। কিভাবে পালন করবেন এই দিবস আপনার চারিপাশের মানুষকে খেলাধুলার গুরুত্ব বোঝান। আশেপাশের শিশুদের মধ্যে আগ্রহ তৈরি করুন, যাতে তারা দিনের শেষে খেলাধুলার মধ্যে নিজেকে ব্যস্ত রাখতে পারে। এখন যেভাবে শিশুরা মোবাইল ফোনে আসক্ত হয়ে পড়ছে, তাতে খেলাধুলার মধ্যে শিশুদের ব্যস্ত রাখা ভীষণ প্রয়োজনীয় একটি বিষয় হয়ে উঠেছে। খেলাধুলা করার মাধ্যমেই একটি শিশুর মানসিক এবং শারীরিক বিকাশ ঘটে, এই সচেতনতা সকলের মধ্যে ছড়িয়ে দেওয়ার মাধ্যমে আপনি পালন করতে পারেন আন্তর্জাতিক অলিম্পিক দিবস।  আরও দেখুন অলিম্পিক ক্রীড়া প্রতিযোগিতা   তথ্যসূত্র   বিষয়শ্রেণী:জুন উদ্‌যাপন বিষয়শ্রেণী:অলিম্পিক গেমস বিষয়শ্রেণী:বহু-ক্রীড়া প্রতিযোগিতা বিষয়শ্রেণী:খেলা
রংপুর ইউনিয়ন বাংলাদেশের খুলনা জেলার  ডুমুরিয়া উপজেলার অন্তর্গত একটি ইউনিয়ন।  অবস্থান ও আয়তন রংপুর ইউনিয়নের আয়তন ৩৬.৯৮ বর্গ কিলোমিটার।  এই ইউনিয়ন ৮ টি গ্রাম এবং ৪ টি মৌজায় বিভক্ত।  নদনদী  শিক্ষাপ্রতিষ্ঠান  এই ইউনিয়নে একটি কলেজ, ৬ টি মাধ্যমিক বিদ্যালয় , ২ টি মাদ্রাসা এবং ১৩ টি প্রাথমিক বিদ্যালয় আছে।  রংপুর কলেজ   রংপুর কালীবাটী মাধ্যমিক বিদ্যালয় - ১৯৪৭ সালে স্থাপিতশ   তথ্যসূত্র   বিষয়শ্রেণী:ডুমুরিয়া উপজেলার ইউনিয়ন